Ψίθυροι καρδιάς

Ψίθυροι καρδιάς είναι τίτλος ελληνικής δραματικής τηλεοπτικής σειράς παραγωγής 1997-1998 που προβλήθηκε από τον τηλεοπτικό σταθμό Mega Channel.

Το σενάριο της σειράς έγραψαν ο Σταύρος Αβδούλος και η Ειρήνη Ριτσώνη, ενώ τη σκηνοθεσία της σειράς επιμελήθηκε ο Μανούσος Μανουσάκης. Η ιστορία της σειράς περιγράφει τον απαγορευμένο έρωτα ενός νεαρού αρχιτέκτονα και μιας τσιγγάνας, καθώς και τα εμπόδια και τις διαφορές των δύο αυτών κόσμων. Τον ρόλο του αρχιτέκτονα Αντώνη Μαυράκη ερμηνεύει ο Απόστολος Γκλέτσος, ενώ τον ρόλο της νεαρής τσιγγάνας η Άννα-Μαρία Παπαχαραλάμπους. Το υπόλοιπο πρωταγωνιστικό καστ συμπληρώνουν οι Γιάννης Βόγλης, Φαίη Κοκκινοπούλου, Μιχάλης Ιατρόπουλος, Καίτη Παπανίκα και ο Αντώνης Αντωνίου.

Η σειρά προβαλλόταν κάθε Δευτέρα βράδυ από το Mega Channel και αποτελείται από 33 επεισόδια διάρκειας 45 λεπτών. Το πρώτο επεισόδιο προβλήθηκε στις 6 Οκτωβρίου 1997 και το τελευταίο στις 22 Ιουνίου 1998.

Οι Ψίθυροι καρδιάς είναι από τα δημοφιλέστερα προγράμματα στην ιστορία της ελληνικής τηλεόρασης και μακράν το δημοφιλέστερο της δεκαετίας του '90. Το επεισόδιο που προβλήθηκε στις 9 Φεβρουαρίου του 1998 σημείωσε το ποσοστό του 76,7% ξεπερνώντας τους 3.500.000 τηλεθεατές.

 Επισκόπηση σειράς 

 Κύκλος Επεισόδια Α' Προβολή Πρεμιέρα κύκλου Φινάλε κύκλου 1 33 6 Οκτωβρίου 1997 22 Ιουνίου 1998

 Διανομή 
ΗθοποιόςΡόλοςΑπόστολος ΓκλέτσοςΑντώνης ΜαυράκηςΆννα-Μαρία ΠαπαχαραλάμπουςΕρατώ ΡάντουΓιάννης ΒόγληςΠέτρος ΜπενέτοςΜελίνα ΜποτέλληΑφροδίτη ΡάντουΦαίη ΚοκκινοπούλουΆννα Μπενέτου Καίτη ΠαπανίκαΛίλιαν ΜαυράκηΔημήτρης ΓούσηςΧαρίτοςΜαίρη ΝάνουΝέλλη ΜπενέτουΠασχάλης ΤσαρούχαςΧάρης ΤσίμαςΑνδρέας ΝάτσιοςΧρήστοςΑντώνης ΑντωνίουΓιώργος ΒιλανάκηςΜιχάλης ΙατρόπουλοςΜάρκος ΒιλανάκηςΓιάννα ΒοργιάΦιλιώΘανάσης ΖέρβαςΒαγγέλης ΡάντοςΜπάμπης ΑλατζάςΛάμπρος ΡάντοςΔημήτρης ΒέλλιοςΚαπώνηςΝτενίζ ΜπαλτσαβιάΕλένηΓρηγόρης ΤουμασάτοςΘανάσηςΜαρία Δρακοπούλουγραμματέας ΑντώνηΒενετία ΧατζηνικολάουΡωσσοπόντια
 Ενδιαφέροντα στοιχεία 
Πολύ μεγάλη επιτυχία είχε και το ομώνυμο τραγούδι τίτλων της σειράς, που το ερμήνευσε ο Δημήτρης Μπάσης, σε μουσική Χρήστου Νικολόπουλου, με το CD να γίνεται χρυσό μέσα σε λίγες εβδομάδες.
Στη σειρά έκανε το τηλεοπτικό της ντεμπούτο, σε ένα μικρό ρόλο, η Θεοφανία Παπαθωμά, η οποία τη σεζόν 1998-1999 πρωταγωνίστησε στην επόμενη σειρά του Μανούσου Μανουσάκη Άγγιγμα ψυχής που σημείωσε επίσης τεράστια επιτυχία, με αποκορύφωμα σε τηλεθέαση το τελευταίο επεισόδιο, που προσέγγισε το 70%.
Το ποσοστό τηλεθέασης του 76,7% που σημείωσε η σειρά Ψίθυροι Καρδιάς στις 9 Φεβρουαρίου 1998 δεν έχει ξεπεραστεί από καμία άλλη ελληνική τηλεοπτική σειρά μέχρι και σήμερα.
Μετά την προβολή της σειράς κυκλοφόρησε και το ομώνυμο βιβλίο από τις εκδόσεις Λιβάνη.

 Βραβεία 
Η σειρά Ψίθυροι Καρδιάς κατέκτησε:
 την 17η θέση στην κατηγορία  «Αγαπημένο Soundtrack» στην ψηφοφορία που έκανε το Mega για τα 20 χρόνια λειτουργίας του,
 ενώ στην ίδια ψηφοφορία πήρε την 1η θέση στην κατηγορία «Υψηλότερη Τηλεθέαση».

 Παραπομπές 

 Εξωτερικοί σύνδεσμοι 

Κατηγορία:Τηλεοπτικές σειρές Mega
Κατηγορία:Ελληνικές δραματικές τηλεοπτικές σειρές